**מגבירים את יכולת השמיעה**

**⏴ במבט חדש לכיתה א**

**היקף יחידת הלימוד:** 2 שיעורים

**עמודים:** 35-30

# מטרות

* התלמידים יציינו כי חוש השמיעה שלנו מוגבל ואינו מאפשר לשמוע בברור קולות חלשים מאוד.
* התלמידים יציעו פתרונות כדי להתגבר על מגבלת השמיעה של קולות חלשים.
* התלמידים ישתמשו במושגים הקשורים בחוש השמיעה בהקשרים שונים
* התלמידים יתנסו בבניית כלים טכנולוגיים המגבירים את יכולת הקליטה של חוש השמיעה.
* התלמידים יתארו את תפקידם של המסכת, הרמקול ומכשיר השמיעה ככלים טכנולוגים המגבירים את יכולת השמיעה של האדם.
* התלמידים יסבירו מושגים של מהות הטכנולוגיה- צורך בעיה/קושי/מגבלה, כלי /פתרןן טכנולוגי הגברת יכולת בהקשר לחוש השמיעה.
* התלמידים יבנו מסכת/טלפון לפי הנחיות כפתרון לקושי לשמוע קולות חלשים

# היערכות לשיעור

* מסכת - לא חובה. במידת האפשר כמספר הזוגות בכיתה.
* לבניית מסכת, לכל זוג תלמידים - 2 משפכים קטנים זהים, צינור גובי באורך 1 ס"מ, בלון, סלוטייפ, מספריים.
* לבניית טלפון, לכל זוג תלמידים **-** 2 כוסות חד פעמיי מנייר, מספריים, חוט רקמה באורך 4 מטרים.

אפשרות - לחלק את הכיתה לחצי. מחצית הזוגות יכינו מסכת ומחצית הזוגות יכינו טלפון.

* סרטון **מכינים מסכת ומכינים טלפון** באתר **במבט חדש.**
* כרטיסי מילים: חוזרים לאותם כרטיסים שהשתמשנו בהם בשיעור 05 - **בעיה, פתרון, כלי טכנולוגי, מגביר יכולת**. מוסיפים כרטיסים למילים: **מסכת, רמקול, טלפון, מכשיר שמיעה.**

**מהלך השיעור - ראו בעמודים הבאים.**

# מהלך השיעור: מגבירים את יכולת השמיעה

| **מרכיבי מעגל הלמידה** | **פעילויות** |
| --- | --- |
| פתיחה | יחידת תוכן זו תעסוק במוגבלות חוש השמיעה ובפתרונות טכנולוגיים המגבירים את יכולת הקליטה של חוש השמיעה.מחלקים את הכיתה לזוגות. אחד מבני הזוג מצמיד את אוזנו לבית החזה של חברו ומקשיב היטב לקולות הלב. התלמידים מתחלפים בתפקידים. מבקשים מהתלמידים לשתף האם הצליחו לקלוט באופן ברור את הקולות. מה היה הקושי שלכם? – לשמוע קולות חלשים כמו קולות הלב.מבקשים מהתלמידים להגדיר את הבעיה? כיצד נוכל לשמוע קולות חלשים? מבקשים להציע רעיונות שסייעו להם לפתרון את הבעיה: כיצד יוכלו להתגבר על הקושי? מה יסייע להם להתגבר על הבעיה ולהצליח לשמוע טוב יותר? שואלים כיצד הרופא/ה או האחות מאזינה לקולות הלב שלהם? מכאן דנים במסכת (סטטוסקופ).* מהו מסכת?
* מה תפקידו?
* מדוע נקרא כך?

מסבירים כי מסכת פירושו הסכת = הקשב והוא נקרא כך משום שהוא מאפשר לנו להתגבר על הקושי בשמיעה ולהקשיב טוב יותר.שואלים:* אלו מילים נרדפות לשמיעה אתם מכירים (הקשבה, האזנה)?
* אלו מכשירים אתם מכירים המסייעים לאדם להתגבר על מגבלות השמיעה?
 |
| התנסות | מחלקים לכל זוג תלמידים מסכת ומאפשרים להם להתנסות על-פי ההנחיות שבמשימה **כיצד נוכל לשמוע ברור את פעימות הלב**? שבעמוד 30. (במידה ואין ברשותכם מסכת, עוברים למשימה **מכינים מסכת** שבעמוד 31.* מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 31 למשימה **מכינים מסכת** ולצפות בסרטון הנחיה להכנת מסכת.
* מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 31 מנחים את המחצית השנייה של תלמידי הכיתה לבנות טלפון על-פי המשימה **מכינים טלפון** שבעמוד 32. אפשר לתת את המשימה לבית לבניה יחד עם ההורים או אחים בוגרים.
 |
| המשגה |  **מבעיה לפתרון** (מומלץ לכתוב על הלוח ולהשלים יחד עם התלמידים בעל פה):היה לנו **קושי** לא הצלחנו לשמוע ברור קולות חלשים מאוד. **הבעיה** הייתה כיצד נוכל לשמוע קולות חלשים? הצענו מספר (**פתרונות**) לבעיה. הפתרון הטוב ביותר הוא **מסכת**. המסכת הוא (**כלי טכנולוגי)** המגביר את יכולתנו (**לשמוע**) קולות חלשים של הלב בתוך הגוף. קוראים את קטע המידע בקצה התחתון של עמוד 31. תולים את כרטיסי המילים על הלוח ומחברים משפטים עם המילים: **בעיה, פתרון, מסכת, רמקול, טלפון, מכשיר שמיעה, כלי טכנולוגי, מגביר יכולת**. |
| יישום | מסכמים את הפעילות ומדגישים כי גם **טלפון ומכשיר שמיעה** מסייעים לנו להתגבר על מגבלות השמיעה.מבצעים את משימה**, מכשיר שמיעה** שבעמוד 33.מכשיר שמיעה מסייע להגבר את הקולות לאנשים בעלי מוגבלות בשמיעה. שואלים את התלמידים האם לדעתכם מכשיר שמיעה תמיד נותן מענה לזקוקים לעזרה בשמיעה? עבור מי לדעתכם מכשיר השמיעה אינו מספיק? כיצד הוא מתמודד עם הקושי? (אנשים חרשים אינם יכולים להיעזר במכשיר שמיעה. הם נעזרים בשפת הסימנים). מבצעים את המשימה **ללא מילים** ומתנסים בשפת הסימנים על-פי ההנחיות בעמודים 35-34. |
| סיכום ורפלקציה | קוראים את קטע המידע מה למדנו בעמוד 36. מה למדתי על מגבלת חוש שמיעה?אילו כלים טכנולוגים מסייעים לנו להתגבר על מגבלה זו?כיצד הרגשתי במשימת הבנייה של כלים טכנולוגיים? כיצד למדנו ומה אהבתי בשיעור?* מומלץ להיכנס[**במבט מקוון**](https://mabatmekuvan.ramot.org/ramot-heb)(מנויים) לספר הדיגיטלי, עמוד 36 לפעילויות (לעבודה יחידני למתקדמים, לעבודת בית, להעשרה ועוד):

**מגבירים את חוש השמיעה**. פעילות זו מזמנת שימוש במיומנות המיון כדי למיין תמונות של כלים טכנולוגיים לשתי קבוצות: כאלה שמגבירים את חוש השמיעה וכאלה שתפקידם אחר.**כלים טכנולוגיים**. בפעילות זו התלמידים מזהים מתוך סדרת תמונות כלים שיכולים לעזור לשמוע את המציל בים ולזהות כלים שעוזרים לשמוע את המציל בים. |